**ОБЩИНСКА ИЗБИРАТЕЛНА КОМИСИЯ В ОБЩИНА ВЕЛИКО ТЪРНОВО, ОБЛАСТ ВЕЛИКО ТЪРНОВО, ЗА ИЗБОРИТЕ ЗА ОБЩИНСКИ СЪВЕТНИЦИ И ЗА КМЕТОВЕ И ЗА НАЦИОНАЛЕН РЕФЕРЕНДУМ НА 25 ОКТОМВРИ 2015 Г.**

**П Р О Т О К О Л № 34**

 Днес, 18.10.2015г. – 19:40ч. Общинска избирателна комисия в Община Велико Търново се събра на редовно заседание в състав:

Председател: Десислава Стефанова Йонкова

Зам.- председател: Ерджан Салиева Алкова

Секретар: Силвия Дечева Дечева

ЧЛЕНОВЕ:

1. Николина Красимирова Митева

2. Доброслава Димитрова Керекова

3. Христо Здравков Данев

4. Милен Христов Павлов

5. Ивета Стоянова Кабакчиева

6. Искра Кънчева Бояджиева

7. Йорданка Владимирова Христова

8. Събин Иванов Събев

Комисията има необходимия кворум за вземане на решения.

**1. По вх. № 311/18.10.2015г. –****Писмо на ЦИК**

Председателят на комисията предложи за гласуване следния проект на решение:

**„Р Е Ш Е Н И Е**

**№ 260**

**гр. Велико Търново, 18.10.2015г.**

*относно: Писмо на ЦИК вх. рег. №311/18.10.2015г.*

С писмо на ЦИК, вх. рег. № 311/18.10.2015г., е указано на ОИК – Велико Търново, че въз основа на протоколно решение от 17.10.2015г. на ЦИК, с цел продължаване на процеса по отпечатване на бюлетини, незабавно да се потвърди генерирания нов предпечатен образец на бюлетина за общински съветници в община Велико Търново с добавен нов кандидат под № 32. Към писмото не е приложено протоколно решение от 17.10.2015г. на ЦИК. След проверка в официалната страница на ЦИК, комисията констатира, че протоколът на ЦИК от 17.10.2015г. не е обявен публично, също така не е публикувано решение, с което да е уредена хипотеза за включване на кандидати в бюлетини и даване на същите на номер, който не е получен в следствие на публично проведен жребий от ОИК, в срок до 23.09.2015г.

На 30.09.2015г. с Решение № 229 ОИК – Велико Търново е утвърдил образците на бюлетините за общински съветници и кметове, чрез одобряване на графичните файлове с образци на 26 броя бюлетини, като са принтирани изпратените образци и върху тях са се подписали всички членове на ОИК Велико Търново, като са изписали и трите си имена саморъчно. На образците са отбелязани датата и часът на одобряването на образеца на съответната бюлетина. Решението на ОИК – Велико Търново е влязло в сила на 04.10.2015 г.

ОИК не е предприемала действия за блокиране на бюлетината за общински съветници, така че не е налице хипотеза за отблокиране на същата. От друга страна с Решение № 253 от 16.10.2015г. ОИК – Велико Търново е решила да се направи искане за тълкуване на Решение № 10781/15.10.2015 г. по АХД№ 11883/15 г. на ВАС София, със съдържание цитирано в мотивната част на решението. Т.е. ОИК – Велико Търново не е регистрирала нов кандидат за общински съветник и съответно не са налице предпоставките в ИК за промяна на вече одобрената, с влязло в сила с Решение № 229/30.09.2015г. бюлетина за общински съветник в община Велико Търново.

 Отделно от горното към настоящия момент подписката в подкрепа на издигането на Милен Петров Ангелов като независим кандидат за общински съветник се състои от 545 определени от ТЗ ГРАО коректни подписа, като към момента в ОИК Велико Търново са подадени 50 броя декларации от лица, с искане да бъдат заличени от подписката, тъй като не са се подписвали в нея. Поради което подписката не отговаря на изискванията на чл. 417 ал.1 във вр. 416 ал.1 т.1 буква „г“ от ИК

Във връзка с гореизложеното и на основание чл. 87, ал.1, т.1 и т.9 от ИК

  **РЕШИ:**

 **НЕ УТВЪРЖДАВА** новия образец на бюлетина за общински съветници в община Велико Търново с добавен кандидат под №32 Милен Петров Ангелов-независим.

 Решението подлежи на обжалване пред ЦИК София, в тридневен срок, считано от обявяването му.”

Комисията гласува както следва:

Председател: Десислава Стефанова Йонкова - за

Зам.- председател: Ерджан Салиева Алкова - за

Секретар: Силвия Дечева Дечева - за

ЧЛЕНОВЕ:

1. Николина Красимирова Митева - за

2. Доброслава Димитрова Керекова - за

3. Христо Здравков Данев - за

4. Милен Христов Павлов - за

5. Ивета Стоянова Кабакчиева - за

6. Искра Кънчева Бояджиева - за

7. Йорданка Владимирова Христова - за

8. Събин Иванов Събев - за

Решението беше взето в 19:44ч.

Заседанието на комисията приключи на 18.10.2015г. в 19:45 часа

 **ПРЕДСЕДАТЕЛ**:

 Десислава Йонкова

**СЕКРЕТАР**:

 Силвия Дечева